נענע10 - מנחה בלי צנזורה - תרבות ובידור
מנחה בלי צנזורה
עודכן 14:42 30/03/2006
דורית בר אור, מנחת "48 שעות - בלי צנזורה", התנשקה בלהט עם אחד המתמודדים
המנחים - דורית בר אור ועידו רוזנבלום (צילום: יח"צ)
דורית בר אור, מנחת הריאליטי "48 שעות - בלי צנזורה", חצתה את הגבול והתנשקה בלהט עם אחד המתמודדים. התכנית מתעדת ארבעה גברים ושתי נשים הנכנסים לדירת לופט מאובזרת למשך 48 שעות, ורק שניים יוצאים משם כזוג. בר אור, שבאחד משלבי התכנית מדובבת את הגברים ושואלת אותם שאלות אישיות נוקבות, המשיכה בראיון האישי והצפוף עם אחד המתמודדים, עמית הלפרין (23).
לאחר שנגמרה השיחה ביניהם, דורית ליוותה אותו למעלית מחוץ ללופט והחלה להתנשק ולהתמזמז איתו לעיני המצלמות. בר אור לא שעתה לקריאות אנשי ההפקה שצעקו לה "קאט" באוזניה. בתום התקרית המביכה בוצע בירור שבסיומו יושרו ההדורים והקטע ישודר מחר (חמישי) במהדורה הבלתי מצונזרת של ערוץ הקולנוע הישראלי ב- yes.